
SUGESTII
Comisia pentru libertăți civile, justiție și afaceri interne recomandă Comisiei pentru control bugetar, care este comisie competentă, includerea următoarelor sugestii în propunerea de rezoluție ce urmează a fi adoptată:
[bookmark: restart]1.	constată că raportul Curții de Conturi privind execuția bugetului aferent exercițiului financiar 2022 nu conține nicio observație cu privire la Autoritatea Europeană pentru Protecția Datelor (AEPD); își reiterează apelul adresat Curții de a include conturile anuale ale AEPD în auditul său anual și de a publica un raport, având în vedere importanța transparenței pentru buna funcționare a tuturor organelor Uniunii;
2.	ia act cu satisfacție de raportul anual pe 2022 publicat de AEPD; subliniază rolul AEPD în ceea ce privește supravegherea și consilierea operațiunilor de prelucrare a datelor ale instituțiilor, oficiilor și organismelor europene (IUE); salută conferința „Viitorul protecției datelor: aplicarea efectivă în lumea digitală”, organizată de AEPD, reunind peste 2 000 de participanți, discutând despre modalitățile de protejare efectivă a drepturilor persoanelor la viață privată și la protecția datelor; reamintește că această conferință a contribuit la propunerea Comisiei de regulament de stabilire a unor norme procedurale suplimentare referitoare la aplicarea Regulamentului general privind protecția datelor;
3.	regretă că rata de ocupare a schemei de personal este mai mică decât obiectivul pe 2022; recunoaște deficitul de profesioniști calificați; încurajează Autoritatea să examineze strategii utile pentru creșterea vizibilității posturilor sale vacante;
4.	salută acțiunile ulterioare întreprinse de AEPD cu privire la hotărârea Schrems II, concentrându-se în special în 2022 pe contractele IUE cu entități private, în special cu marii furnizori TIC, precum și pe acordurile dintre instituțiile UE și organismele publice din afara UE/SEE sau organizațiile internaționale; 
5.	salută formarea oferită IUE, memorandumul de înțelegere semnat de AEPD și de Agenția Uniunii Europene pentru Securitate Cibernetică (ENISA) în decembrie 2022; salută în special participarea AEPD la Comitetul coordonat de supraveghere (CSC), care asigură supravegherea coordonată a Europol, Eurojust și EPPO; subliniază importanța activității AEPD de supraveghere și de asigurare a respectării legii pentru a se asigura că instituțiile UE care își desfășoară activitatea în domeniul poliției și al justiției respectă pe deplin acquis-ul UE aplicabil în materie de protecție a datelor;
6.	salută acțiunile întreprinse de AEPD în ceea ce privește cererea de acces la date a cetățenilor; subliniază că AEPD a emis o decizie în acest caz înainte ca toate faptele să fie verificate și stabilite; ia act de faptul că decizia AEPD a fost contestată atât de reclamant, cât și de Europol; constată că revizuirea AEPD este în prezent suspendată din cauza faptului că această chestiune este audiată de o instanță națională; subliniază că este important să se adapteze resursele umane și financiare la volumul de muncă tot mai ridicat al AEPD în consecință; recunoaște că este nevoie de mai mulți angajați cu calificări tehnice pentru a asigura continuarea adecvată a sarcinilor AEPD; recomandă AEPD să își revizuiască procesul de lucru în lumina acestui aspect în special pentru plângerile cetățenilor, ținând seama de toate informațiile relevante, și să informeze autoritatea care acordă descărcarea de gestiune cu privire la progresele înregistrate în acest domeniu;
7.	salută faptul că AEPD a înființat un grup operativ intern pentru a monitoriza și a evalua UE și IUE, ca răspuns la pandemia de COVID-19; salută faptul că AEPD a fost implicată în activități legate de evaluarea acțiunilor, a inițiativelor și a propunerilor instituțiilor UE în calitate de operatori, împreună cu evaluarea soluțiilor tehnologice propuse pentru combaterea pandemiei de COVID-19 și cu emiterea de orientări pentru IUE pentru a sprijini IUE să combată în mod adecvat pandemia, asigurând, în același timp, respectarea legislației privind protecția datelor;
8.	ia act de ancheta Ombudsmanului European în cauza 1995/2022/OAM împotriva AEPD, închisă în 2022, care se referea la accesul la documente; concluzionează că nu a existat o administrare defectuoasă din partea AEPD în ceea ce privește refuzul accesului public deplin la documentele 8-10 și că AEPD a soluționat al doilea aspect al plângerii în legătură cu documentele care intră în domeniul de aplicare a cererii prin acordarea unui acces parțial suplimentar la un document ocultat în mod eronat în etapa inițială; invită AEPD să aibă în vedere instituirea unei politici de „transparență de la stadiul conceperii” și să publice documente legate de activitățile AEPD într-un mod proactiv, într-un interval de timp rezonabil și într-un mod ușor de utilizat și accesibil;

[bookmark: FootprintPageAD]ANEXĂ: ENTITĂȚILE SAU PERSOANELE
DE LA CARE RAPORTORUL PENTRU AVIZ A PRIMIT CONTRIBUȚII
<FootprintIntro>Raportorul declară pe propria răspundere că nu a primit nicio contribuție de la nicio entitate sau persoană care trebuie menționată în prezenta anexă în conformitate cu articolul 8 din anexa I la Regulamentul de procedură.</FootprintIntro>




[bookmark: ProcPageAD]INFORMAȚII PRIVIND ADOPTAREA
ÎN COMISIA SESIZATĂ PENTRU AVIZ
	Data adoptării
	23.1.2024
	
	
	

	Rezultatul votului final
	+:
–:
0:
	52
0
4

	Membri titulari prezenți la votul final
	Magdalena Adamowicz, Abir Al-Sahlani, Katarina Barley, Pietro Bartolo, Theresa Bielowski, Patrick Breyer, Saskia Bricmont, Jorge Buxadé Villalba, Damien Carême, Patricia Chagnon, Lena Düpont, Lucia Ďuriš Nicholsonová, Cornelia Ernst, Laura Ferrara, Nicolaus Fest, Maria Grapini, Sylvie Guillaume, Andrzej Halicki, Evin Incir, Sophia in ‘t Veld, Patryk Jaki, Marina Kaljurand, Assita Kanko, Łukasz Kohut, Moritz Körner, Alice Kuhnke, Jeroen Lenaers, Juan Fernando López Aguilar, Erik Marquardt, Javier Moreno Sánchez, Maite Pagazaurtundúa, Diana Riba i Giner, Isabel Santos, Birgit Sippel, Vincenzo Sofo, Tineke Strik, Jana Toom, Milan Uhrík, Tom Vandendriessche, Elissavet Vozemberg-Vrionidi, Javier Zarzalejos

	Membri supleanți prezenți la votul final
	Cyrus Engerer, José Gusmão, Beata Kempa, Janina Ochojska, Anne-Sophie Pelletier, Bergur Løkke Rasmussen, Róża Thun und Hohenstein, Maria Walsh, Tomáš Zdechovský

	Membri supleanți [articolul 209 alineatul (7)] prezenți la votul final
	Andrus Ansip, Hildegard Bentele, Maria da Graça Carvalho, Leopoldo López Gil, Marisa Matias, Caroline Nagtegaal




[bookmark: RollCallPageAD]VOT FINAL PRIN APEL NOMINAL
ÎN COMISIA SESIZATĂ PENTRU AVIZ
	52
	+

	ECR
	Jorge Buxadé Villalba, Patryk Jaki, Assita Kanko, Beata Kempa, Vincenzo Sofo

	NI
	Laura Ferrara

	PPE
	Magdalena Adamowicz, Hildegard Bentele, Maria da Graça Carvalho, Lena Düpont, Andrzej Halicki, Jeroen Lenaers, Leopoldo López Gil, Janina Ochojska, Elissavet Vozemberg-Vrionidi, Maria Walsh, Javier Zarzalejos, Tomáš Zdechovský

	Renew
	Abir Al-Sahlani, Andrus Ansip, Lucia Ďuriš Nicholsonová, Sophia in 't Veld, Moritz Körner, Caroline Nagtegaal, Maite Pagazaurtundúa, Bergur Løkke Rasmussen, Róża Thun und Hohenstein, Jana Toom

	S&D
	Katarina Barley, Pietro Bartolo, Theresa Bielowski, Cyrus Engerer, Maria Grapini, Sylvie Guillaume, Evin Incir, Marina Kaljurand, Łukasz Kohut, Juan Fernando López Aguilar, Javier Moreno Sánchez, Isabel Santos, Birgit Sippel

	The Left
	Cornelia Ernst, José Gusmão, Marisa Matias, Anne-Sophie Pelletier

	Verts/ALE
	Patrick Breyer, Saskia Bricmont, Damien Carême, Alice Kuhnke, Erik Marquardt, Diana Riba i Giner, Tineke Strik



	0
	-

	
	



	4
	0

	ID
	Patricia Chagnon, Nicolaus Fest, Tom Vandendriessche

	NI
	Milan Uhrík




Legenda simbolurilor utilizate: 
+  :  pentru
-  :  împotrivă
0  :  abțineri




image1.png




